101 



„Ringf ugler" II 



(Tillegg til artikkelen side 29) 



Av H. Tho. L. Schaanning 



I Oversikten av det internasjonale ringmerkningsarbeide samt Norges 

 andel i samme var uteglemt (på side 32) følgende deltagere: 



1. Oberst W. W. Ashley, Sligo, Irland, ringmerker over 300 rugder i 

 årene 1910-16. 



2. Herman Grote i Kellsmaki ringmerker 80 stk. spurvefugler (fordelt 

 på 15 arter div. passeres) i løpet av 1912. 



3. Professor G. A. Palmen, Helsingfors, Finland, ringmerker i alt 3317 

 fugl i årene 1913—15. 



Videre opgives (nederst på side 33) blott 2 norske fund av stær, merket 

 i Skotland; imidlertid beløper disse sig til 4 stk. (ifølge .,British Birds"), 

 således: 



Nr. 1 ringmerket i Skotland 20. mars 1911, gjenfundet i Saltdalen, 

 Norge, 20. april 1911. 



Nr. 2 ringmerket i Skotland 20. januar 1910, gjenfundet i Kvan, Salten, 

 Norge, 20. august 1911. 



Nr. 3 ringmerket i Skotland 18. mars 1911, gjenfundet rugende i 

 Vårdalsøren, Nord-Trøndelag 5. april 1913. 



Nr. 4 ringmerket i Skotland 10. februar 1911, gjenfundet i Østre-Aker, 

 Kristiania, 11. mars 1914. 



Senere er ytterligere 1 stær, ringmerket ..Mortensen, Viborg, D. 045", 

 gjenfundet under en kraftledning på gården Vatnemo i Ogna, Jæren, den 

 3. april 1921, og ved lensmannsassistent Mjølsnes velvillighet overlatt Stav- 

 anger Museum, som videresendte ringen til hr. Mortensen. Imidlertid var 

 hr. Mortensen avgått ved døden (samme dag), men ifølge senere meddelelse 

 fra fru Mortensen var stæren merket som ung i Viborg 22. september 1919. 



Også 1 ringmerket krikand (Anas crecca) med „British Birds" be- 

 rømte merke: ..Witherby High Holborn, London" og det imponerende nr. 

 67 116 på ringens indside, blev skutt i Surna nær Trondhjem i beg. av 

 oktober 1921 (ifølge Dons). 



Endelig er også en rugde (Scolopax rusticola) ringmerket „W- Ashley, 

 Sligo, 1919" skutt ved Fredriksstad medio april 1921. Ifølge nedenstående 

 meddelelse til redaktør Urdal sammesteds, er den merket som unge i 

 Sligo i Irland våren 1919. Denne meddelelse er senere gjengivet i „Aften- 

 posten" for 14. juni 1921 og hitsettes in extenso: 



